Toimihenkilöiden ansiokehitys ja ansiotaso ovat rahoitusalalla vaatimattomia sekä muihin aloihin että muissa tehtävissä rahoitusalalla toimiviin verrattuna, Ammattiliitto Nousu kertoo.

AOP

Naiset ovat rahoitusalalla palkkakuopassa, Ammattiliitto Nousu kertoo.

Keskiansioissa sekä euromääräiset että prosentuaaliset erot ovat varsin selvät miesten ja naisten välillä. Johtotehtävissä naisten ansiot ovat 72 % miesten ansioista, esimies- ja asiantuntijatehtävissä 82 % ja toimihenkilötehtävissä 94 %.

Koko henkilöstön kohdalla vastaava osuus on 65 %. Tämä tarkoittaa, että rahoitusalalla naisen euro on 65 senttiä, kun se koko palkansaajakentässä on noin 80 senttiä.

Ansiokehitys näkyy Elinkeinoelämän keskusliitto EK:n ansiotilastoista ja niiden pohjalta äskettäin valmistuneesta rahoitusalan tilastotyöryhmän raportista.

Heikoin kehitys on ollut rahoitusalan toimihenkilöillä. Jos tarkasteluun otettaisiin mukaan myös tulospalkkiot, näyttäisi kehitys vielä karummalta toimihenkilöiden kannalta.

Myös eri alojen vertailussa ovat rahoitusalan toimihenkilöt jääneet selvästi jälkeen. Vertailuryhmistä kehitys on ollut teollisuustoimihenkilöillä yli 10 prosenttiyksikköä rahoitusalan toimihenkilöitä parempi. Myös vakuutuksen konttoritoimihenkilöillä kehitys ylittää rahoitusalan vastaavan.

Lähde: Nousu